Nadia Comăneci, un exemplu pentru generații de gimnaste: "Cred că este extrem de important să fii original și autentic".
Nadia Comăneci este prima gimnastă din istorie care a luat nota 10. O generație întreagă de fete din România au avut-o pe Nadia Comăneci ca model. Nadia: "Ca și în sport, cred că este extrem de important să fii original și autentic".
Nadia Comăneci este una dintre cele mai cunoscute femei din lume. A cucerit toată lumea prin performanțele ei în sala de gimnastică și a devenit femeia-model pentru o întreagă generație de tinere românce. Ne-a povestit ce a însemnat asta pentru ea.Nadia Comăneci: "O fetiță la 14 ani a câștigat respect și încredere în sine."Doar că era și un simbol al propagandei regimului Ceaușescu. În noiembrie 1989, a șocat lumea când a fugit în Statele Unite. A vrut să fie liberă, cum ea a spus atunci. Peste ocean, și-a întâlnit jumătatea, pe gimnastul Bart Conner."În casa noastră, avem o orchestră întreagă. Soțul, la chitară, Dylan, la tobe, și eu, la pian.", a mai spus Nadia.Deși retrasă de mult din activitate, Nadia nu poate sta departe de sala de gimnastică. De acolo ne-a transmis că…"Ca și în sport, cred că este extrem de important să fii original și autentic, pe lângă respect și simplicitate. Sursa eleganței mele ar fi intuiția de a alege o garderobă care să-mi completeze personalitatea.", a spus Nadia Comăneci.